RAPPORT MILL-KUMMISSJONI IT-TIELET RAPPORT ANNWALI DWAR L-IMPLIMENTAZZJONI TAL-FOND EWROPEW GĦAS-SAJD (2009) SEG(2011) 139 finali /* KUMM/2011/0037 finali */





[pic] | IL-KUMMISSJONI EWROPEA | Brussel 7.2.2011 KUMM(2011) 37 finali RAPPORT MILL-KUMMISSJONI IT-TIELET RAPPORT ANNWALI DWAR L-IMPLIMENTAZZJONI TAL-FOND EWROPEW GĦAS-SAJD (2009) SEG(2011) 139 finali WERREJ RAPPORT MILL-KUMMISSJONI IT-TIELET RAPPORT ANNWALI DWAR L-IMPLIMENTAZZJONI TAL-FOND EWROPEW GĦAS-SAJD (2009) 1 1. INTRODUZZJONI 3 2. IR-RAPPORT ANNWALI 2009 3 2.1. L-iżviluppi, ix-xejriet u l-isfidi ewlenin fl-implimentazzjoni tal-PO. 3 2.1.1. L-implimentazzjoni mill-Istati Membri tal-Fond Ewropew għas-Sajd 3 2.1.2. L-implimentazzjoni tal-baġit mill-Kummissjoni 5 2.2. Is-sitwazzjoni ekonomika tas-settur tas-sajd 5 2.3. Il-koordinazzjoni tal-FES mal-Fondi Strutturali u mal-FAEŻR 7 2.4. L-assistenza teknika 7 2.4.1. L-użu li sar mill-baġit tal-Assistenza Teknika mill-Istati Membri 7 2.4.2. L-użu li sar mill-baġit tal-Assistenza Teknika mill-Kummissjoni 7 3. Is-sitwazzjoni attwali tal-istrateġiji tal-verifika, is-sistemi ta’ ġestjoni u ta’ kontroll u r-rapporti annwali dwar il-kontroll 8 4. L-eżekuzzjoni finanzjarja fl-Istati Membri 9 INTRODUZZJONI Skont l-Artikolu 68 tar-Regolament tal-FES[1], sal-31 ta’ Diċembru ta’ kull sena, il-Kummissjoni għandha tibgħat lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni rapport dwar l-implementazzjoni effettiva tal-FES. Ir-rapport irid ikun ibbażat fuq eżami u valutazzjoni mill-Kummissjoni tar-Rapporti Annwali tal-Istati Membri u fuq kwalunkwe informazzjoni oħra disponibbli. Dan it-tielet Rapport Annwali mill-Kummissjoni jkopri l-implimentazzjoni tal-FES matul l-2009, it-tielet sena tal-perjodu ta’ pprogrammar tal-FES (2007-2013). Jakkumpanja dan ir-rapport hemm Dokument ta’ Ħidma tal-Persunal tal-Kummissjoni li jinkludi sommarju qasir tal-implimentazzjoni tal-FES f’kull Stat Membru kif ukoll erba’ tabelli b’informazzjoni dettaljata dwar l-eżekuzzjoni finanzjarja[2]. IR-RAPPORT ANNWALI 2009 L-iżviluppi, ix-xejriet u l-isfidi ewlenin fl-implimentazzjoni tal-PO. L-implimentazzjoni mill-Istati Membri tal-Fond Ewropew għas-Sajd Id-dewmien fl-adozzjoni tar-Regolament tal-FES kellu bħala konsegwenza l-adozzjoni tardiva tal-Programmi Operattivi (PO) fl-Istati Membri. Għaldaqstant, sa tmiem l-2008, il-Kummissjoni kienet approvat għadd żgħir ta’ Sistemi ta’ Ġestjoni u ta’ Kontroll (MCS) u ta’ Strateġiji ta’ Verifika. Għal din ir-raġuni, ir-Rapporti Annwali għall-2007 u għall-2008 kienu jiffukaw fuq l-ipprogrammar iktar milli fuq l-eżekuzzjoni effettiva. Fil-parti l-kbira tal-Istati Membri, l-implimentazzjoni proprja tal-FES bdiet fl-2009. L-eżekuzzjoni globali tal-FES fi tmiem din it-tielet sena kienet ta’ 18.4 % (EUR 793 894 729) f’termini ta’ impenji u ta’ 4.1 % (EUR 175 029 780) f’termini ta’ ħlasijiet. Mill-4.1 % imħallsa, il-ħlasijiet interim laħqu ammont ta’ EUR 66 208 380; il-bqija kienu minħabba l-ħlasijiet ta’ prefinanzjament. Hemm għadd ta’ raġunijiet għar-rata kajmana tal-implimentazzjoni, li ma kinux jaqgħu taħt il-kontroll tal-Istati Membri. L-istadju tal-ipprogrammar kien suġġett għal dewmien sinifikanti; minbarra l-adozzjoni tardiva tar-Regolament tal-FES u tar-Regolament ta’ Implimentazzjoni li diġà ssemmiet iktar ’il fuq, raġuni oħra kienet ir-reviżjonijiet addizzjonali tal-PO, li kienu meħtieġa f’dawk l-Istati Membri (SM) li ddeċidew li jimplimentaw ir-Regolament ta’ Ristrutturar[3]. Kien meħtieġ ukoll li l-Istati Membri jagħtu prijorità lill-ipprogrammar u lill-istabbiliment ta’ MCS għal fondi ikbar tal-UE. Dan dewwem l-aċċettazzjoni tal-MCS għall-FES; iktar importanti minn hekk, l-istabbiliment ta’ MCS konformi kien kompitu kumpless li ġie ġestit għall-ewwel darba minn amministrazzjoni tas-sajd relattivament żgħira li, fl-istess ħin, kellha tiffinalizza l-implimentazzjoni tal-Istrument Finanzjarju għall-Gwida tas-Sajd (SFGS) 2000-2006. Għaldaqstant, għalkemm bosta Stati Membri kienu għamlu ħlasijiet lill-benefiċjarji fl-2009, dawn il-ħlasijiet ma setgħux jiġu rrimborsati mill-Kummissjoni qabel l-aċċettazzjoni tal-MCS. L-għaxar (10) PO li l-MCS għalihom ma kinux ġew aċċettati sa Diċembru 2009 kienu jirrappreżentaw madwar 75 % tal-baġit tal-FES allokat għall-perjodu kollu. Peress li dawn il-kawżi tad-dewmien ma għadhomx iktar preżenti, huwa mistenni li r-rata ta’ implimentazzjoni se tiġi aċċellerata matul il-perjodu kollu kemm se jdum jibqa’ għaddej il-programm. Barra minn hekk, fatturi esterni marbuta mal-kriżi ekonomika għamlu l-assorbiment tal-fondi kompitu saħansitra iktar diffiċli għall-Istati Membri. Il-kriżi ekonomika u finanzjarja fixklet l-investiment privat u b’hekk naqset ir-ritmu tal-proġetti ta’ investiment produttiv. Fl-istess ħin, il-miżuri nazzjonali ta’ awsterità rrestrinġew il-kofinanzjament nazzjonali. Il-benefiċjarji privati fis-setturi tas-sajd, tal-akkwakultura u tal-ipproċessar kienu l-iktar affettwati mill-għafsa tal-kreditu li żiedet ma’ perspettiva ekonomika inċerta għas-settur tas-sajd b’mod ġenerali. Għaldaqstant, sa tmiem l-2009 l-Assi 1 (fejn miżuri ta’ waqfien permanenti u temporanju flimkien ma’ intensità għolja ta’ għajnuna jiffaċilitaw l-assorbiment finanzjarju) kien jirrappreżenta l-parti l-kbira tal-ħlasijiet iċċertifikati mill-Istati Membri (56 % jew EUR 66 432 494) filwaqt li l-Assi 2 u l-Assi 3 kienu jirrappreżentaw, rispettivament, 17 % (EUR 20 622 766) u 25 % (EUR 29 489 870). Madankollu, il-figura ta’ 18.4 % tal-allokazzjoni totali tal-FES impenjata fi proġetti konkreti, b’uħud mill-Istati Membri jaqbżu t-30 %, tindika xi progress imminenti fl-implimentazzjoni. L-impenji skont l-assi kienu jammontaw għal 7.7 % (EUR 333 489 343) għall-Assi 1, 5.3 % (EUR 226 739 180) għall-Assi 2, 4.7 % (EUR 200 252 175) għall-Assi 3 u 0.4 % (EUR 15 872 583) għall-Assi 4. Dawn il-figuri juru xi progress mhux biss għall-Assi 1 imma anki għall-appoġġ taħt l-Assi 2 u 3. Dan ifisser li l-implimentazzjoni tal-proġetti ta’ investiment privat u kollettiv, minkejja l-effetti tal-kriżi finanzjarja u ekonomika, jista’ jkun li qed titjieb. L-Assi 4 beda b’mod iktar kajman, minħabba l-perjodu itwal ta’ żmien meħtieġ sabiex jiġu stabbiliti s-sħubiji lokali u sabiex ikunu adottati strateġiji ta’ żvilupp lokali. Dan id-dewmien kien prinċipalment dovut għan-novità ta’ dan l-approċċ minn isfel għal fuq li introduċa dimensjoni territorjali fi PO tradizzjonalment iffokati fuq l-appoġġ settorjali. Madankollu, sa tmiem l-2009, iktar minn 90 Grupp ta’ Azzjoni Lokali tas-Sajd (FLAGs) diġà kienu ntgħażlu f’disgħa mill-wieħed u għoxrin Stat Membru li jimplimentaw l-Assi 4. Kollox ma’ kollox, sa nofs l-2011 mistenni li jiġu stabbiliti 245 FLAG. Sabiex tkun aċċellerata r-rata ta’ implimentazzjoni tal-FES u sabiex l-assistenza tal-FES tkun tista’ tilħaq lill-benefiċjarji fis-setturi tas-sajd, tal-akkwakultura u tal-ipproċessar, jeħtieġ li l-Istati Membri jieħdu azzjoni mill-iktar fis possibbli, f’konformità mad-dixxiplina finanzjarja. Il-Kummissjoni se tassisti lill-Istati Membri biex irawmu l-implimentazzjoni tal-programmi permezz ta’ tfassil aħjar tal-miżuri, ta’ amministrazzjoni simplifikata tal-applikazzjonijiet, ta’ użu ta’ faċilitaturi jew ta’ inġinerija finanzjarja jew anki permezz ta’ modifiki fil-PO, meta dawn il-modifiki jkunu konformi mal-għanijiet tal-FES. Ir-rakkomandazzjonijiet tal-evalwazzjoni ex-post tal-SFGS – bħal involviment aħjar tal-partijiet interessati, b’relazzjoni għall-għażla u għall-monitoraġġ tal-proġetti, għal komunikazzjoni mtejba dwar l-FES, għall-provvista ta’ assistenza teknika lid-detenturi tal-proġetti, għal simplifikazzjoni tal-proċeduri ta’ applikazzjoni u ta’ għażla u għal monitoraġġ imtejjeb – huma partikolarment rilevanti f’dan ir-rigward. Uħud mill-Istati Membri diġà qed japplikaw b’suċċess miżuri li jtaffu s-sitwazzjoni b’garanziji, b’fondi għal self u bi strumenti finanzjarji oħrajn. Oħrajn jużaw proċedura simplifikata għal proġetti żgħar sabiex iħaffu l-proċess ta’ applikazzjoni u ta’ evalwazzjoni. Il-Kummissjoni se tintensifika d-djalogu mal-Istati Membri sabiex tikkomunika u xxerred aħjar dawn il-prattiki. Skont ir-Regolament tal-FES, sat-30 ta’ Ġunju 2011 l-Istati Membri għandhom jibagħtu evalwazzjoni interim tal-PO tagħhom lill-Kumitat ta’ Monitoraġġ u lill-Kummissjoni. Il-Kumitat tal-FES, waqt il-laqgħa tas-16 ta’ Ottubru 2009, approva l-idea tal-Kummissjoni li tistabbilixxi n-netwerk tal-evalwaturi, bil-għan li jiġu żviluppati metodi u standards ta’ evalwazzjoni komuni sabiex l-evalwaturi fl-Istati Membri jkunu pprovduti b’linji gwida ħalli jkun hemm lok għal evalwazzjonijiet interim armonizzati u ta’ kwalità għolja fl-Istati Membri kollha. L-għan aħħari ta’ dawn l-evalwazzjonijiet se jkun li tiġi eżaminata l-effikaċja tal-programmi operattivi bil-għan li tittejjeb iktar il-kwalità tal-assistenza tal-FES u tal-implimentazzjoni tagħha. L-implimentazzjoni tal-baġit mill-Kummissjoni F’termini ta’ impenji annwali, fl-2009, kienu impenjati 14.56 % (EUR 626 982 387) mill-approprjazzjonijiet totali għall-2007-2013 (EUR 4 304 949 019), li minnhom EUR 476 025 821 għar-reġjuni ta’ konverġenza u EUR 150 956 566 għar-reġjuni mhux ta’ konverġenza. F’termini ta’ ħlasijiet fl-2009, tħallsu 4.1 % (EUR 175 029 780) mill-approprjazzjonijiet totali għall-2007-2013, li minnhom 61.93 % għar-reġjuni ta’ konverġenza (EUR 108 408 149) u 38.06 % għar-reġjuni mhux ta’ konverġenza (EUR 66 621 631). Dawn il-ħlasijiet saru parzjalment fil-forma tat-tieni ħlasijiet ta’ prefinanzjament (EUR 108 821 400), opportunità introdotta mir-Regolament ta’ Ristrutturar, mitluba minn 7 Stati Membri fl-2009. Il-ħlasijiet l-oħra saru fil-forma ta’ ħlasijiet interim għal total ta’ EUR 66 208 380. Informazzjoni dettaljata hija pprovduta fil-punt 4 ta’ dan ir-rapport (it-tabella li turi l-eżekuzzjoni finanzjarja fl-Istati Membri) u fid-Dokument ta’ Ħidma tal-Persunal tal-Kummissjoni li jakkumpanja dan ir-rapport (it-tabelli I, II, III u IV). Fi tmiem l-2009, l-ebda Stat Membru ma kien ikkonċernat minn riskju ta’ diżimpenn. L-impenji tal-2007 kienu għal kollox koperti mill-ħlasijiet ta’ prefinanzjament u minn dawk interim. Is-sitwazzjoni ekonomika tas-settur tas-sajd It-tnaqqis fil-kapaċità għas-sajd u fil-prestazzjoni ekonomika L-Istati Membri sa issa adottaw 52 Pjan għall-Aġġustament tal-Isforz tas-Sajd (FEAS), previsti mill-Artikolu 22 tar-Regolament tal-FES. Barra minn hekk, fl-2009, 7 PO ġew modifikati wara l-adozzjoni tar-Regolament ta’ Ristrutturar bil-għan li tissaħħaħ u tiżdied ir-rata Komunitarja ta’ kofinanzjament għall-Assi 1. Kollox ma’ kollox, l-Istati Membri adottaw 13-il Skema għall-Aġġustament tal-Flotot (FAS), li jipprevedu l-iskreppjar ta’ 367 bastiment li jirrappreżentaw 32 448 GT u 50 934 kW. Bejn l-01.01.2007 u l-31.12.2009, id-daqs tal-flotta tal-UE tnaqqset minn 1 970 860 GT għal 1 797 292 GT u minn 7 168 605 kW għal 6 627 994 kW. Il-figuri akkumulati mir-rapporti annwali tal-Istati Membri dwar l-implimentazzjoni tal-FES għall-2007-2009 juru li t-tnaqqis fil-flotta bl-assistenza tal-FES ippjanat f’dan il-perjodu huwa ta’ 138 427 GT u 442 232 kW. Dawn il-figuri juru li l-mira għal nofs it-terminu ta’ tnaqqis fil-GT ta’ 7 % sal-2010 (~ 140 000 GT) u t-tnaqqis previst fil-kW ta’ 15 % għall-perjodu 2007-2013 intlaħqet. It-tħassib li ntwera dwar il-kejl xieraq tal-kW f’dan il-kuntest se jkun indirizzat fil-qafas tar-Regolament ta’ implimentazzjoni tal-kontroll. Skont ir-Rapport dwar l-isforzi tal-Istati Membri matul l-2009 sabiex jilħqu bilanċ sostenibbli bejn il-kapaċità għas-sajd u l-opportunitajiet tas-sajd, l-assistenza tal-UE kienet tammonta għal inqas minn 50 % mit-tnaqqis totali tal-flotta tal-UE. Dan donnu qed jindika li l-problemi ekonomiċi u l-istokkijiet li kienu suġġetti għal sajd żejjed qed inaqqsu d-daqs tal-flotta. Ir-riżultat huwa ammont sinifikanti ta’ kapaċità rtirata mingħajr għajnuna pubblika li mhijiex qed tiġi sostitwita. Tabilħaqq, skont l-iktar Rapport Ekonomiku Annwali reċenti dwar il-Flotta tas-Sajd Ewropea, fl-2009 jista’ jkun mistenni deterjorament ekonomiku ulterjuri fil-prestazzjoni tal-flotot tal-UE. Fl-2008, il-flotot tal-UE, medjament, urew profitt relattivament baxx (li kien jirrappreżenta madwar 4 % mid-dħul totali) u rreġistraw tnaqqis sinifikanti fil-Valur Miżjud Gross (b’20 % meta pparagunat mal-2007). Fl-2009, il-prezzijiet tal-karburant kienu, medjament, iktar baxxi mis-sena ta’ qabel; b’hekk tista’ tkun mistennija żieda marġinali fid-dħul u fil-profitti tal-ekwipaġġi meta pparagunati mal-2008. Madankollu, il-kriżi ekonomika globali kompliet taffettwa d-domanda għall-frott tal-baħar li min-naħa tagħha kienet qed tikkawża impatt negattiv fuq il-prezzijiet tal-ħut, u b’hekk fil-prestazzjoni ekonomika tal-flotot tal-UE fl-2009. Fl-aħħar nett, nistgħu nistennew tnaqqis fl-impjiegi f’xi flotot importanti, speċjalment dawk b’konsum kbir ta’ karburant, u profitabbiltà ekonomika modesta jew baxxa f’segmenti oħrajn tal-flotot, li min-naħa tagħhom, jistgħu jillimitaw l-investiment privat disponibbli. L-innovazzjoni fis-settur tas-sajd – l-aħjar prattiki tal-FES Il-ġejjieni tas-settur tas-sajd u tal-akkwakultura, meta titqies id-dipendenza tiegħu fuq riżorsi naturali limitati u fuq il-kompetizzjoni minn pajjiżi terzi, huwa partikolarment dipendenti fuq il-kapaċità tiegħu għall-innovazzjoni u għaż-żieda ta’ iktar valur mal-prodotti tiegħu, sabiex jittejbu s-sostenibbiltà u l-profitabbiltà. Għaldaqstant, ammont dejjem ikbar mill-proġetti konfinanzjati tal-FES jenfasizzaw l-ekoinnovazzjonijiet. Uħud mill-proġetti jużaw applikazzjonijiet tal-ICT fl-industrija tas-sajd, bħal apparati elettroniċi innovattivi akkopjati ma’ rkapti tas-sajd li jimminimizzaw kemm il-qabdiet inċidentali kif ukoll id-dannu kkawżat mill-foki. L-innovazzjonijiet jinsabu wkoll fl-akkwakultura, bħall-ittestjar tat-teknoloġiji l-ġodda bil-għan li jiżdied il-valur nutrizzjonali tal-prodotti tal-akkwakultura. Eżempju ieħor hija l-Pjattaforma għall-Innovazzjoni tas-Sajd, maħluqa bil-għan li jiġu ffrankati l-kostijiet u l-enerġija, tiżdied il-kwalità u l-profitabbiltà tal-prodotti u jitnaqqas l-impatt tas-sajd fuq l-ekosistema. Hekk kif il-FLAGs qegħdin progressivament jibdew jimplimentaw l-istrateġiji lokali integrati tagħhom taħt l-FES, l-Assi 4 qed jibda jiġġenera proġetti innovattivi li jirrispondu għall-isfidi ffaċċjati miż-żoni tas-sajd. B’mod sinifikanti, bl-enfasi kbira tiegħu fuq id-diversifikazzjoni, l-Assi 4 joffri wkoll opportunità unika għan-nisa li għandhom rwol ewlieni fil-ħolqien ta’ attivitajiet ekonomiċi alternattivi u ta’ innovazzjoni fil-komunitajiet lokali tas-sajd, bħal proġetti ta’ turiżmu marbut mas-sajd, ibbażata fuq il-ġibda li jeżerċitaw il-kultura u l-istili ta’ ħajja tradizzjonali tas-sajd. F’bosta żoni tas-sajd, in-nisa u l-organizzazzjonijiet tagħhom huma involuti fis-sħubiji tal-FLAGs u jibbenefikaw minn appoġġ talli jżidu valur mal-prodotti tas-sajd lokali u talli jiddiversifikaw is-sorsi ta’ dħul tagħhom. L-għotjiet tal-FES jagħtu l-possibbiltà (lill-kolletturi tal-frott tal-baħar) li jivvalorizzaw aħjar il-prodotti tagħhom: sabiex jixtru t-tagħmir meħtieġ ħalli jbigħu direttament il-frott tal-baħar tagħhom u sabiex jorganizzaw żjarat bi gwida u sezzjonijiet ta’ tidwiq ħalli jqajmu kuxjenza dwar l-attività tagħhom, dwar il-prodotti tagħhom u dwar l-ambjent li jaħdmu fih. Il-koordinazzjoni tal-FES mal-Fondi Strutturali u mal-FAEŻR Il-PO juru li l-Istati Membri kollha huma konxji mill-ħtieġa li jiżguraw konsistenza u koordinazzjoni fl-implimentazzjoni tal-FSE mal-Fondi Strutturali, mal-FEŻR u mal-FSE b’mod partikolari, kif ukoll mal-FAEŻR. Il-PO jipprovdu informazzjoni dwar is-sistemi stabbiliti (jew li qed jiġu stabbiliti) fl-Istati Membri sabiex tkun evitata d-duplikazzjoni, kif inhu mitlub mill-Artikolu 6 tar-Regolament tal-FES. L-Assi 4 il-ġdid kien implimentat f’kooperazzjoni mill-qrib mal-programm LEADER taħt il-FAEŻR, peress li dawn iż-żewġ elementi ta’ żvilupp lokali jikkondividu bosta karatteristiċi (sħubija lokali, strateġija lokali integrata, approċċ territorjali, netwerking, eċċ.). Din il-kooperazzjoni tieħu forom differenti bħall-użu tal-istess sħubija għall-implimentazzjoni taż-żewġ elementi tal-finanzjament fuq l-istess territorju: dan ġeneralment kien applikat mill-Istati Membri li ddeċidew li jallokaw baġit limitat lill-Assi 4 (il-Finlandja, Franza, l-Isvezja, eċċ.). L-Istati Membri b’baġits ikbar (il-Polonja, ir-Rumanija, il-Bulgarija, eċċ.) ġeneralment għażlu li jistabbilixxu gruppi speċifiċi sabiex jipprovdu l-Assi 4. Il-kooperazzjoni hija wkoll stabbilita sew bejn in-Netwerk tal-Iżvilupp Rurali u n-netwerk tal-FARNET, kemm fl-Istati Membri kif ukoll fuq il-livell tal-UE. L-assistenza teknika L-użu li sar mill-baġit tal-Assistenza Teknika mill-Istati Membri Abbażi tar-Rapporti Annwali li waslu u li ġew aċċettati sa issa, jirriżulta li 18-il Stat Membru impenjaw ammonti taħt il-baġit tal-Assistenza Teknika. L-Istati Membri b’ammonti ikbar impenjati għall-Assistenza Teknika kienu: Spanja (EUR 5 904 139), ir-Rumanija (EUR 1 896 429), il-Portugall (EUR 1 599 693), il-Litwanja (EUR 1 511 932) u l-Italja (EUR 1 128 831). Il-miżuri ffinanzjati kellhom l-għan li jtejbu l-kapaċità amministrattiva, jiżviluppaw l-IT, iniedu studji, iżidu l-pubbliċità u l-informazzjoni u jappoġġjaw il-ġestjoni u l-implimentazzjoni tal-PO. L-użu li sar mill-baġit tal-Assistenza Teknika mill-Kummissjoni Fl-2009, il-Kummissjoni użat EUR 3 564 291 mill-baġit tal-Assistenza Teknika tal-FES fuq l-elementi li ġejjin: It-teknoloġija tal-informazzjoni Il-Kummissjoni impenjat EUR 527 322 għall-provvista ta’ servizzi ta’ kompjuter u ta’ servizzi relatati marbuta mal-manutenzjoni u mal-iżvilupp tas-sistemi tal-informazzjoni tad-DĠ MARE meħtieġa għall-implimentazzjoni tal-FES. L-Unità ta’ Appoġġ għan-Netwerk Ewropew dwar iż-Żoni tas-Sajd (FARNET) Għall-Unità ta’ Appoġġ tan-Netwerk dwar iż-Żoni tas-Sajd (FARNET), li kienet stabbilita mill-Kummissjoni f’Mejju 2009 sabiex tassisti fl-implimentazzjoni tal-Assi 4 tal-FES, kienu impenjati EUR 1 979 992. L-Unità ta’ Appoġġ għall-FARNET taġixxi bħala pjattaforma għan-netwerking bejn il-FLAGs u għall-iskambju ta’ prattiki tajbin. Fl-2009, l-Unità ta’ Appoġġ iddedikat il-parti l-kbira tar-riżorsi għall-bini dirett tal-kapaċitajiet kemm għall-FLAGs kif ukoll għall-amministrazzjonijiet tal-Istati Membri sabiex tgħinhom iniedu inizjattiva daqstant radikalment differenti mill-programmi tal-imgħoddi.Għal iktar informazzjoni ara www.farnet.eu. Studji Skont il-kuntratt qafas tad-DĠ MARE għal studji soċjoekonomiċi, il-Kummissjoni impenjat EUR 399 953 għal studju dwar analiżi soċjoekonomika tar-reġjuni tas-sajd. L-għanijiet prinċipali tal-istudju huma li jkunu riveduti d-dejta statistika u l-indikaturi soċjoekonomiċi għal 24 żona tas-sajd tal-UE (NUTS – 4, NUTS-5) u li jingħata appoġġ lid-diskussjoni dwar il-Politika Komuni tas-Sajd (PKS) futura, b’mod partikolari fir-rigward tar-raġuni għal intervent pubbliku fiż-żoni tas-sajd. L-istudju se jkun ikkompletat u se jitqiegħed għad-dispożizzjoni tal-pubbliku sa tmiem l-2010. Skont il-kuntratt qafas tad-DĠ MARE għal studji marbuta mal-implimentazzjoni tal-FES, il-Kummissjoni impenjat EUR 395 864 għall-evalwazzjoni ex-post tal-Istrument Finanzjarju għall-Gwida tas-Sajd (SFGS) (2000-2006). Dan l-istudju huwa disponibbli fi http://ec.europa.eu/fisheries/documentation/studies/fifg_evaluation/index_en.htm. Skont il-kuntratt qafas tad-DĠ BUDG għat-twettiq tal-verifiki u tal-kontrolli għas-servizzi tal-Kummissjoni, il-Kummissjoni impenjat EUR 261 160 għall-verifika tal-implimentazzjoni tal-azzjoni temporanja u speċifika sabiex ikun promoss ir-ristrutturar tal-flotta tal-UE affettwata mill-kriżi ekonomika (ir-Regolament ta’ Ristrutturar). Il-persunal mhux permanenti Il-Kummissjoni impenjat EUR 850 000 għas-salarji tal-persunal mhux permanenti involut fl-implimentazzjoni tal-FES, b’mod partikolari sabiex tiżgura kopertura lingwistika xierqa li tagħti lok għat-trattament ugwali tal-Istati Membri kollha. IS-SITWAZZJONI ATTWALI TAL-ISTRATEġIJI TAL-VERIFIKA, IS-SISTEMI TA’ ġESTJONI U TA’ KONTROLL U R-RAPPORTI ANNWALI DWAR IL-KONTROLL L-Istati Membri jridu jressqu s-sistemi ta’ ġestjoni u ta’ kontroll (MCS) tagħhom quddiem il-Kummissjoni sena wara l-approvazzjoni tal-PO tagħhom. L-Istrateġiji tal-Verifika (AS) iridu jitressqu fi żmien 9 xhur mill-approvazzjoni. Minħabba l-adozzjoni tardiva tal-PO, sa tmiem l-2008 għadd ferm żgħir ta’ MCS u ta’ AS kienu ġew aċċettati mill-Kummissjoni. Fi tmiem l-2009, 18-il Stat Membru ressqu l-AS tagħhom, fejn 17 minnhom ġew aċċettati u 1 kienet qed tiġi analizzata. Fir-rigward tal-MCS, is-26 kollha tressqu fi tmiem l-2009; 13 kienu aċċettati; 10 ġew miċħuda jew il-perjodu għall-analiżi tagħhom ġie interrott; u 3 kienu qed jiġu analizzati. Meta jitqies il-livell baxx ta’ implimentazzjoni tal-programmi, il-parti l-kbira tal-awtoritajiet tal-verifika fir-rapporti annwali dwar il-kontroll tagħhom kienu obbligati jipprovdu rinunzja ta’ opinjoni minħabba li ma saritx biżżejjed attività ta' verifika. L-EżEKUZZJONI FINANZJARJA FL-ISTATI MEMBRI TABELLA: L-EŻEKUZZJONI FINANZJARJA REĠJUNI TA’ KONVERĠENZA U MHUX TA’ KONVERĠENZA | Stat Membru | Deċiżi a | Impenjati b | Imħallsa c | % (b) / (a) | % (c) / (a) | Il-Belġju | Perjodu 2007-2013 | 26 261 648,00 | 8 455 876,00 | 3 676 630,00 | 32,20% | 14,00% | Sena finanzjarja: 2009 | 4 263 970,00 | 4 263 970,00 | 1 838 315,00 | Il-Bulgarija | Perjodu 2007-2013 | 80 009 708,00 | 25 934 823,00 | 11 201 359,11 | 32,41% | 14,00% | Sena finanzjarja: 2009 | 11 598 136,00 | 11 598 136,00 | 5 600 679,55 | Ir-Repubblika Ċeka | Perjodu 2007-2013 | 27 106 675,00 | 10 580 186,00 | 3 794 934,50 | 39,03% | 14,00% | Sena finanzjarja: 2009 | 3 693 682,00 | 3 693 682,00 | 0,00 | Id-Danimarka | Perjodu 2007-2013 | 133 675 169,00 | 55 028 771,00 | 18 714 523,66 | 41,17% | 14,00% | Sena finanzjarja: 2009 | 18 707 336,00 | 18 707 336,00 | 9 357 261,83 | Il-Ġermanja | Perjodu 2007-2013 | 155 865 417,00 | 65 750 908,00 | 27 993 156,33 | 42,18% | 17,96% | Sena finanzjarja: 2009 | 22 094 648,00 | 22 094 648,00 | 17 082 577,14 | L-Estonja | Perjodu 2007-2013 | 84 568 039,00 | 29 992 004,00 | 10 594 324,53 | 35,46% | 12,53% | Sena finanzjarja: 2009 | 10 889 823,00 | 10 889 823,00 | 4 674 561,80 | L-Irlanda | Perjodu 2007-2013 | 42 266 603,00 | 13 609 245,00 | 5 917 324,00 | 32,20% | 14,00% | Sena finanzjarja: 2009 | 6 862 613,00 | 6 862 613,00 | 2 958 662,00 | Il-Greċja | Perjodu 2007-2013 | 207 832 237,00 | 90 288 908,00 | 29 096 513,18 | 43,44% | 14,00% | Sena finanzjarja: 2009 | 29 925 751,00 | 29 925 751,00 | 0,00 | Spanja | Perjodu 2007-2013 | 1 131 890 912,00 | 479 587 587,00 | 158 464 726,00 | 42,37% | 14,00% | Sena finanzjarja: 2009 | 160 824 795,00 | 160 824 795,00 | 0,00 | Franza | Perjodu 2007-2013 | 216 053 084,00 | 88 940 498,00 | 52 399 052,53 | 41,17% | 24,25% | Sena finanzjarja: 2009 | 30 235 817,00 | 30 235 817,00 | 22 151 622,53 | L-Italja | Perjodu 2007-2013 | 424 342 854,00 | 175 722 574,00 | 59 407 998,00 | 41,41% | 14,00% | Sena finanzjarja: 2009 | 59 569 412,00 | 59 569 412,00 | 0,00 | Ċipru | Perjodu 2007-2013 | 19 724 418,00 | 8 119 763,00 | 2 761 418,52 | 41,17% | 14,00% | Sena finanzjarja: 2009 | 2 760 358,00 | 2 760 358,00 | 0,00 | Il-Latvja | Perjodu 2007-2013 | 125 015 563,00 | 44 767 413,00 | 29 139 082,74 | 35,81% | 23,31% | Sena finanzjarja: 2009 | 16 282 146,00 | 16 282 146,00 | 20 387 993,74 | Il-Litwanja | Perjodu 2007-2013 | 54 713 408,00 | 21 002 300,00 | 9 604 620,53 | 38,39% | 17,55% | Sena finanzjarja: 2009 | 7 086 453,00 | 7 086 453,00 | 5 774 681,97 | Il-Lussemburgu | Perjodu 2007-2013 | 0,00 | 0,00 | 0,00 | 0,00% | 0,00% | Sena finanzjarja: 2009 | 0,00 | 0,00 | 0,00 | L-Ungerija | Perjodu 2007-2013 | 34 850 860,00 | 10 774 860,00 | 4 879 120,40 | 30,92% | 14,00% | Sena finanzjarja: 2009 | 5 229 751,00 | 5 229 751,00 | 2 439 560,20 | Malta | Perjodu 2007-2013 | 8 372 329,00 | 2 778 812,00 | 1 172 126,06 | 33,19% | 14,00% | Sena finanzjarja: 2009 | 1 356 456,00 | 1 356 456,00 | 586 063,03 | Il-Pajjiżi l-Baxxi | Perjodu 2007-2013 | 48 578 417,00 | 19 997 810,00 | 11 648 010,18 | 41,17% | 23,98% | Sena finanzjarja: 2009 | 6 798 367,00 | 6 798 367,00 | 8 247 520,99 | L-Awstrija | Perjodu 2007-2013 | 5 259 318,00 | 2 177 383,00 | 1 810 257,13 | 41,40% | 34,42% | Sena finanzjarja: 2009 | 738 212,00 | 738 212,00 | 1 104 609,87 | Il-Polonja | Perjodu 2007-2013 | 734 092 574,00 | 241 826 781,00 | 102 772 960,36 | 32,94% | 14,00% | Sena finanzjarja: 2009 | 121 825 117,00 | 121 825 117,00 | 51 386 480,18 | Il-Portugall | Perjodu 2007-2013 | 246 485 249,00 | 102 283 331,00 | 34 507 934,00 | 41,50% | 14,00% | Sena finanzjarja: 2009 | 34 639 430,00 | 34 639 430,00 | 0,00 | Ir-Rumanija | Perjodu 2007-2013 | 230 714 207,00 | 67 440 811,00 | 32 299 988,49 | 29,23% | 14,00% | Sena finanzjarja: 2009 | 30 156 234,00 | 30 156 234,00 | 0,00 | Is-Slovenja | Perjodu 2007-2013 | 21 640 283,00 | 8 031 420,00 | 3 029 639,62 | 37,11% | 14,00% | Sena finanzjarja: 2009 | 3 921 112,00 | 3 921 112,00 | 1 514 819,81 | Is-Slovakkja | Perjodu 2007-2013 | 13 688 528,00 | 5 735 396,00 | 2 181 455,18 | 41,90% | 15,94% | Sena finanzjarja: 2009 | 1 821 708,00 | 1 821 708,00 | 265 061,26 | Il-Finlandja | Perjodu 2007-2013 | 39 448 827,00 | 16 239 518,00 | 8 427 052,63 | 41,17% | 21,36% | Sena finanzjarja: 2009 | 5 520 715,00 | 5 520 715,00 | 5 665 634,74 | L-Isvezja | Perjodu 2007-2013 | 54 664 803,00 | 22 503 333,00 | 8 172 258,21 | 41,17% | 14,95% | Sena finanzjarja: 2009 | 7 650 134,00 | 7 650 134,00 | 4 345 722,21 | Ir-Renju Unit | Perjodu 2007-2013 | 137 827 889,00 | 44 774 819,00 | 19 295 904,46 | 32,49% | 14,00% | Sena finanzjarja: 2009 | 22 530 211,00 | 22 530 211,00 | 9 647 952,23 | Total | Perjodu 2007-2013 | 4 304 949 019,00 | 1 662 345 130,00 | 652 962 370,35 | 38,61% | 15,17% | Sena finanzjarja: 2009 | 626 982 387,00 | 626 982 387,00 | 175 029 780,08 | [1] L-Artikolu 68 tar-Regolament (KE) Nru 1198/2006 tal-Kunsill tas-27 ta’ Lulju 2006 dwar il-Fond Ewropew għas-Sajd, ĠU L 120, 15.08.2006. [2] Tabella I. L-eżekuzzjoni finanzjarja fir-reġjuni ta’ konverġenza. Tabella II. L-eżekuzzjoni finanzjarja fir-reġjuni mhux ta’ konverġenza. Tabella III. L-ammonti pprogrammati tal-FES skont l-assi prijoritarju u skont l-Istat Membru. Tabella IV. In-nefqa ċċertifikata tal-FES skont l-assi prijoritarju u skont l-Istati Membru. [3] Ir-Regolament tal-Kunsill (KE) Nru 744/2008 tal-24 ta’ Lulju 2008 li jistabbilixxi azzjoni temporanja speċifika maħsuba biex jitħeġġeġ ir-ristrutturar tal-flotot tas-sajd tal-Komunità Ewropea milqutin mill-kriżi ekonomika, ĠU L 202, 31.07.2008.